ተመራማሪዎች በሐርላ ጥንታዊ ከተማ አገኙ
የሥነ ምድር ተመራማሪዎች ቡድን በምስራቅ ኢትዮጵያ ልዩ ስሙ ሐርላ ተብሎ በሚጠራው አካባቢ በ10ኛው መቶ ክፍለ ዘመን የተገነባ ጥንታዊ ከተማ ማግኘታቸውን ገለጹ፡፡የቡድኑ ተመራማሪዎች በ12ኛው መቶ ክፍለዘመን የተገነቡትንና በታንዛንያ እና ሶማሊያ ከተገኙት መስጅዶች ጋር የሚመሳሳል በትላልቅ ድንጋይ የተገነባ መስጅድ እንዲሁም ከግብፅ፣ ሕንድ፣ ማዳጋስካር፣ ማልዳይቭስ፣ የመን እና ቻይና አገሮች የመጡ ጌጣጌጦች፣ የዕደ ጥበብ ውጤቶችና ቁሳቁሶች ቡድኑ በጥናቱ አግኝቷል፡፡ከኤግዝተር የኒቨርሲቲ የመጡት የአጥኝዎች ቡድኑ መሪ ፕሮፌሰር ቲሞቲ ኢንሶል እንደተናገሩት  ግኝቱ የእስልምና ሐይማኖት በአፍሪካ ቀደምት ትስስር እንደነበረው ያመከክታል ብለዋል አጥኝዎቹ፡፡ሆኖም ግን አርኪዮሎጂስቶች ይህንን እውን ማድረግ የሚችል ማረጋገጫ እስካሁን ማግኘት እንዳለቻሉ ቡድን መሪው አክለው ገልጸዋል፡፡በግኝቱ በአካባቢው ተቀብረው የነበሩ የ300 ሰዎች አፅም በመገኘቱ የከተማዋ ነዋሪዎች ምን አይነት አመጋገብ ይከተሉ እንደነበር ለማጥናት እነደሚያግዝ ታውቋል፡፡በአካባቢው ሌሎች ጥንታዊ ነገሮችን የማፈላለግ ቁፋሮ በቀጣዩ ዓመትም ቀጥሎ ይካሄዳል ተብሏል፡፡እንደ ቢቢሲ ዘገባ ሐርላ የአካባቢው የንግድ መናገሻ ከተማ እነደነበረች ይታመናል፡፡